
Prisma Peremarket AS-ile maksusoodustuse andmine 
reklaami eksponeerimiseks valgustornil
1. Asjaolud

Prisma Peremarket AS pöördus kirjalikult Narva Linna Arenduse ja Ökonoomika Ameti poole avaldusega võimaldada reklaamimaksusoodustust valgusreklaamile „PRISMA“, mis on paigaldatud valgustornile aadressil: Kangelaste prospekt 29 maa-alal.

Seoses kaupluse 2010.a avamisega aadressil Kangelaste prospekt 29, on Prisma Peremarket AS loonud kokku 112 uut töökohta Narva linna elanikele. Firma on teinud oma poolt suure investeeringu personali väljaõppesse ja töövahenditega varustamiseks, rikastanud Narva kaubandust, pakkudes kvaliteetseid kaupu.

Valgusreklaami on lahendatud maitsekalt ja täidab muuhulgas ka tänava valgustamise funktsiooni.

Reklaamimaksudeklaratsioonid on igakuiselt esitatud korrektselt.
Lisatud Prisma Peremarket AS 28.02.2014 taotlus (registreeritud 14.03.2014.a) ja 1 lehel reklaami kujutis valgustornil. 

2. Õiguslikud alused
Korraldus kehtestatakse kohalike maksude seaduse § 10 lõike 6, Narva Linnavolikogu 26.01.2012 määrusega nr 2 kinnitatud “Reklaamimaksumäärus” § 10 lõike 1 ja Prisma Peremarket AS 28.02.2014 taotluse alusel.

Narva Linnavolikogu 26.01.2012 määrusele nr 2 “Reklaamimaksumäärus” § 10 lõike 1 alusel Narva Linnavalitsus võib anda reklaami maksusoodustusi maksusmaksjale, kes on toetanud rahaliselt linna haridus-, kultuuri-, spordi-, sotsiaalabi-, tervishoiu-, või kommunaal- objektide ehitamist või nende kasutamist või lähtudes teistest lähtuvatest ühiskondlikest huvidest.

3. Otsus

3.1. Anda alates 01.maist kuni 31.detsembrini 2014.a maksusoodustust 50 % ulatuses Prisma Peremarket AS-ile (äriregistrikood 10569681) seoses kaubamärgi „PRISMA“ reklaamide eksponeerimisega Narva linnas Kangelaste prospekt 29 maa-alal.
Valgustatud reklaami eksponeerimispinna üldmõõtmed on 157 m2.
4. Rakendussätted

4.1.  Narva Linna Arenduse ja Ökonoomika Ametil teha korraldus teatavaks Prisma Peremarket AS-ile.
4.2. Korraldus jõustab seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

